PMIndiaData/PMIndiaSum huggingface dataset:
ઓસ્ટ્રેલિયાની સંસદે ભારત સાથે મુક્ત વેપાર કરારને મંજૂરી આપી

ઓસ્ટ્રેલિયાની સંસદે ભારત સાથે મુક્ત વેપાર કરારને મંજૂરી આપlex પ્રધાનમંત્રી શ્રી નરેન્દ્ર મોદીએ ઓસ્ટ્રેલિયન પીએમ એન્થોની અલ્બેનીઝનો આભાર માન્યો છે. શ્રી મોદીએ એમ પણ કહ્યું હતું કે આર્થિક સહકાર અને વેપાર કરાર (
મોકામા ખાતે બાંધકામ ક્ષેત્રના પ્રકલ્પોનો પ્રધાનમંત્રીએ શિલાન્યાસ કર્યો અને જાહેર સભાને સંબોધન કર્યું

પ્રધાનમંત્રી નરેન્દ્ર મોદીએ આજે બિહારના મોકામા ખાતે નમામી ગંગે કાર્યક્રમ હેઠળ સીવેજ પ્રદૂષણ અટકાવવાની ચાર યોજનાઓ તથા ચાર રાષ્ટ્રીય ધોરીમાર્ગોના યોજનાઓનું શિલારોપણ કર્યું. આ સમગ્ર પરિયોજનાનું અંદાજીત કુલ મૂડીરોકાણ રૂ. 3700 કરોડથી વધુ છે. વિશાળ જાહેર સભાને સંબોધતા પ્રધાનમંત્રીએ જણાવ્યું હતું કે, મહાન કવિ રામધરીસિંઘ દિનકરજી સાથે ખુબ નજીકથી સંકળાયેલી આ ભૂમિ પર આવીને તેઓ ઘણી પ્રસન્નતા અનુભવે છે. એમણે દરેકને ખાતરી આપી કે, કેન્દ્ર સરકાર અને રાજ્ય સરકાર દ્વારા બિહારના વિકાસ માટે શક્ય એટલા બધા જ પ્રયત્નો કરવામાં આવશે. પ્રધાનમંત્રીએ વધુમાં જણાવ્યું કે, લોકોની મહત્વકાંક્ષાઓને પરિપૂર્ણ કરવા માટે સરકાર અથાકપણે કાર્ય કરી રહી છે. તેમણે કહ્યું કે, જે પરિયોજનાઓનું આજે ભૂમિપૂજન કરવામાં આવ્યું છે તે બિહારના વિકાસને ગતિ આપશે. એમણે ઉમેર્યું હતું કે, સરકાર રસ્તાઓનું કામકાજ જડપથી થાય તેના ઉપર ધ્યાન કેન્દ્રિત કરી રહી છે, અને નમામી ગંગે સાથે જોડાયેલી પરિયોજનાઓ ગંગા નદીની સુરક્ષા માટે સહાયભૂત બનશે. તાજેતરમાં જ જાહેર કરવામાં આવેલી અંત્યોદય એક્સપ્રેસનો ઉલ્લેખ કરતા એમણે જણાવ્યું હતું કે, તેનાથી બિહાર, પૂર્વ ભારતનાં અને દેશનાં અન્ય ભાગો સાથેની કનેક્ટીવિટીમાં સુધારો થશે. સારી કનેક્ટીવિટી વધુ સારા વિકાસ તરફ દોરી જશે તેવી ખાતરી આપતા પ્રધાનમંત્રીએ કહ્યું હતું કે ધોરીમાર્ગો, રેલ્વે અને જળમાર્ગોના વિકાસ પર ભાર મુકવામાં આવી રહ્યો છે. જે ચાર રાષ્ટ્રીય ધોરીમાર્ગો માટે શિલાન્યાસ કરવામાં આવ્યો તે આ મુજબ છે : • એનએચ 31 ના ઔન્ટા-સીમરીયા વિભાગનું 4 લેન વિસ્તરણ અને 6 લેનના ગંગા સેતુનું નિર્માણ • એનએચ – 31 ના બખ્તીયારપુર-મોકામા વિભાગનું 4 લેન વિસ્તરણ • એનએચ – 107 ના મહેશખુંટ-સહરસા-પૂર્ણિયા વિભાગનું 2 લેનમાં નિર્માણ • એનએચ – 82 ના બિહારશરીફ-બરબીઘા-મોકામા વિભાગનું 2 લેનમાં નિર્માણ ચાર સીવેજ પ્રદૂષણ અટકાવવાની પરિયોજનાઓમાં બેઉર ખાતે સીવેજ ટ્રીટમેન્ટ પ્લાન્ટ, બેઉર ખાતે સીવેજ નેટવર્ક સાથેની સીવરેજ સીસ્ટમ, કરમાલીચક ખાતે સીવેજ ટ્રીટમેન્ટ પ્લાન્ટ અને સૈદપુર ખાતે એસટીપી અને સીવેજ નેટવર્કનો સમાવેશ થાય છે. આ યોજનાઓ સાથે મળીને બેઉર ની હાલની 20 એમએલડીની ક્ષમતામાં વધારો કરશે અને એસટીપીની નવી ક્ષમતા 120 એમએલડી થશે.
પ્રધાનમંત્રીએ વિશ્વ યુદ્ધ દરમિયાન ઇટલીમાં લડેલા ભારતીય સૈનિકોની સ્મૃતિમાં સામેલ શીખ સમુદાય અને સંસ્થાઓના પ્રતિનિધિઓ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ પ્રથમ અને બીજા વિશ્વયુદ્ધમાં ઇટલીમાં લડેલા ભારતીય સૈનિકોની સ્મૃતિમાં સામેલ શીખ સમુદાય અને સંસ્થાઓના પ્રતિનિધિઓ સહિત વિવિધ સંગઠનોના સભ્યો સાથે મુલાકાત કરી અને વાતચીત કરી. પ્રધાનમંત્રીએ આ યુદ્ધોમાં ભારતીય સૈનિકોએ બતાવેલ વીરતાને શ્રદ્ધાંજલિ અર્પણ કરી.
પ્રધાનમંત્રી શ્રીએ રાજ્યના મુખ્ય સચિવો સાથે બે દિવસ વિતાવ્યા

પ્રધાનમંત્રી શ્રી નરેન્દ્ર મોદીએ દિલ્હીમાં રાજ્યના મુખ્ય સચિવોની બે દિવસીય પરિષદમાં હાજરી આપી હતી જે આજે સમાપ્ત થઈ હતી. ટ્વીટ થ્રેડમાં, પ્રધાનમંત્રી શ્રીએ મુખ્ય સચિવો સાથેની વાતચીત દરમિયાન તેમણે ભાર મૂક્યો હતો તે વિષયની વિશાળ શ્રેણી પર વિગતવાર વર્ણન કર્યું. તેમણે ટ્વીટ કર્યું: "છેલ્લા બે દિવસથી, અમે દિલ્હીમાં મુખ્ય સચિવોની પરિષદમાં વ્યાપક ચર્ચાઓ જોઈ રહ્યા છીએ. આજે મારી ટિપ્પણી દરમિયાન, લોકોના જીવનમાં વધુ સુધારો કરી શકે અને ભારતના વિકાસના માર્ગને મજબૂત કરી શકે તેવા વિષયોની વિશાળ શ્રેણી પર ભાર મૂક્યો. વિશ્વની નજર ભારત પર હોવાથી, આપણા યુવાનોના સમૃદ્ધ ટેલેન્ટ પૂલ સાથે, આવનારા વર્ષો આપણા રાષ્ટ્રના છે. આવા સમયમાં, ઈન્ફ્રાસ્ટ્રક્ચર, ઈન્વેસ્ટમેન્ટ, ઈનોવેશન અને ઈન્ક્લુઝનના 4 સ્તંભો તમામ ક્ષેત્રોમાં સુશાસનને પ્રોત્સાહન આપવાના અમારા પ્રયત્નોને આગળ વધારશે. મારો દ્રઢ વિશ્વાસ છે કે આપણે આપણા
પ્રધાનમંત્રીએ આયુષમાન ભારતના એક કરોડમા લાભાર્થી સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે આયુષમાન ભારતના લાભાર્થીઓની સંખ્યા એક કરોડનો આંકડો પાર કરી ગઇ તે બાબતે ખુશી વ્યક્ત કરી હતી. પોતાની શ્રેણીબદ્ધ ટ્વીટ્સમાં પ્રધાનમંત્રીએ જણાવ્યું હતું કે, આ યોજના અંતર્ગત લાભાર્થીઓની સંખ્યા 1 કરોડનો આંકડો વટાવી ગઇ તેનાથી દરેક ભારતીયને ગૌરવ થશે. તેમણે જણાવ્યું હતું કે, “માત્ર બે વર્ષથી ઓછા સમયમાં, આ પહેલના કારણે સંખ્યાબંધ લોકો પર સકારાત્મક પ્રભાવ જોવા મળ્યો છે. હું તમામ લાભાર્થીઓ અને તેમના પરિવારજનોને અભિનંદન પાઠવું છુ. હું સૌનું સ્વાસ્થ્ય સારું રહે તેવી પ્રાર્થના પણ કરું છુ.” શ્રી મોદીએ, આયુષમાન ભારત સાથે સંકળાયેલા ડૉક્ટરો, નર્સો, આરોગ્ય સંભાળ કામદારો અને અન્ય તમામ લોકોના પ્રયાસોની પ્રશંસા કરી હતી. પ્રધાનમંત્રીએ જણાવ્યું હતું કે, “આ પ્રયાસોના કારણે જ દુનિયાનો સૌથી મોટો આરોગ્ય સંભાળ કાર્યક્રમ શક્ય બન્યો છે. આ પહેલ અનેક ભારતીયોનો વિશ્વાસ જીતી શકી છે, ખાસ કરીને ગરીબો અને પછડાયેલા લોકોમાં તેનાથી વિશ્વાસ જાગ્યો છે.” આયુષમાન ભારત અંતર્ગત ફાયદા વર્ણવતા પ્રધાનમત્રીએ જણાવ્યું હતું કે, તેનો એક સૌથી મોટો ફાયદો તો પોર્ટિબલિટી છે. પોતાની ટ્વીટમાં શ્રી મોદીએ જણાવ્યું હતું કે, “આનાથી લાભાર્થીઓ માત્ર તેમની નોંધણી થયેલી હોય ત્યાં જ નહીં પરતું ભારતમાં અન્ય કોઇપણ જગ્યાએ શ્રેષ્ઠ ગુણવત્તાની અને પરવડે તેવી તબીબી સારવાર મેળવી શકે છે. આનાથી એવા લોકોને મદદ મળી રહે છે જેઓ પોતાના ઘરથી દૂર છે અથવા જેમણે એક જગ્યાએ નોંધણી કરાવી છે અને હાલમાં બીજે ક્યાંય રહે છે.” પ્રધાનમંત્રીએ જણાવ્યું હતું કે, વર્તમાન સ્થિતિના કારણે તેઓ આયુષમાન ભારતના લાભાર્થીઓ સાથે સંવાદ કરી શકે તેમ નથી. જોકે, તેમણે ટેલીફોનના માધ્યમથી આયુષમાન ભારતની એક કરોડમા ક્રમની લાભાર્થી મેઘાલયની રહેવાસી પૂજા થાપા સાથે વાર્તાલાપ કર્યો હતો.
પ્રધાનમંત્રીએ ટોક્યો ઓલિમ્પિક 2020માં કાંસ્ય પદક જીતવા બદલ ભારતીય પુરુષ હોકી ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતીય પુરુષ હોકી ટીમને ટોક્યો ઓલિમ્પિક 2020માં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ એમ પણ કહ્યું હતું કે આ પરાક્રમથી તેઓએ સમગ્ર રાષ્ટ્રનો, ખાસ કરીને આપણા યુવાનોનો ઉત્સાહ વધાર્યો છે. એક ટ્વિટમાં પ્રધાનમંત્રીએ કહ્યું; "ઐતિહાસિક! એક એવો દિવસ જે દરેક ભારતીયની યાદમાં અંકિત કરવામાં આવશે. બ્રોન્ઝ ઘરે લાવવા માટે આપણી પુરુષ હોકી ટીમને અભિનંદન. આ પરાક્રમ સાથે, તેઓએ સમગ્ર રાષ્ટ્રનો, ખાસ કરીને આપણા યુવાનોનો ઉત્સાહ વધાર્યો છે. ભારતને આપણી હોકી ટીમ પર ગર્વ છે.
પ્રધાનમંત્રીએ ગુરૂ નાનક જયંતિ પર શ્રી ગુરૂ નાનક દેવજીને નમન કર્યા

પ્રધાનમંત્રી શ્રી નરેન્દ્ર મોદીએ ગુરૂ નાનક જયંતિ પર શ્રી ગુરૂ નાનક દેવજીને નમન કર્યા હતા. પ્રધાનમંત્રીએ કહ્યું, “શ્રી ગુરૂ નાનક દેવજીએ આપણને સત્ય, પ્રામાણિકતા અને કરૂણાનો માર્ગ દર્શાવ્યો છે. તેઓ સમાજમાંથી અન્યાય અને અસમાનતાને નાબૂદ કરવા માટે કટિબદ્ધ હતા. તેમણે શિક્ષણની શક્તિમાં વિશ્વાસ વ્યક્ત કર્યો હતો. અમે તેમની જયંતિ પર તેમને નમન કરીએ છીએ અને તેમના પ્રેરક વિચારોનું સ્મરણ કરીએ છીએ.”
પ્રધાનમંત્રીએ એમ. એસ. સ્વામિનાથનઃ ધ ક્વેસ્ટ ફોર અ વર્લ્ડ વિધાઉટ હંગર પર 2 ભાગમાં પુસ્તકની શ્રેણીનું લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે પ્રસિદ્ધ કૃષિ વૈજ્ઞાનિક ડો. એમ. એસ. સ્વામિનાથન પર બે ભાગમાં લખાયેલા પુસ્તકનું લોકાર્પણ કર્યું હતું. આ સીરિઝનું શીર્ષક છે – એમ એસ સ્વામિનાથનઃ ધ ક્વેસ્ટ ફોર એ વર્લ્ડ વિધાઉટ હંગર. આ પ્રસંગે કેટલાક કેન્દ્રીય મંત્રીઓ અને અન્ય મહાનુભાવો ઉપસ્થિત રહ્યા હતા. આ પ્રસંગે પ્રધાનમંત્રીએ એ વાત યાદ કરી હતી કે તેઓ ગુજરાતના મુખ્યમંત્રી હતા ત્યારે પ્રોફેસર સ્વામિનાથનની સલાહ સાથે કેવી રીતે સોઇલ હેલ્થ કાર્ડ પહેલ શરૂ થઈ હતી. પ્રધાનમંત્રીએ પ્રોફેસર સ્વામિનાથનની પ્રતિબદ્ધતા અને સમર્પણની પ્રશંસા કરીને તેમને “કૃષિ વૈજ્ઞાનિક” નહીં પણ “કિસાન વૈજ્ઞાનિક” એટલે કે ખેડૂતોના વૈજ્ઞાનિક ગણાવ્યા હતા. પ્રધાનમંત્રીએ કહ્યું હતું કે, પ્રોફેસર સ્વામિનાથનની ખાસિયત એ છે કે તેમની કામગીરી વાસ્તવિક સ્થિતિને ધ્યાનમાં રાખીને હોય છે. તેમણે પ્રોફેસર સ્વામિનાથનની સાદગી અને સરળતાની પણ પ્રશંસા કરી હતી. અત્યારે કૃષિ ક્ષેત્રના પડકારો વિશે વાત કરતા પ્રધાનમંત્રીએ જણાવ્યું હતું કે, પૂર્વ ભારતમાં ખેતીવાડીનો વ્યાપ વધારવાની તથા આ માટે વૈજ્ઞાનિક અને ટેકનોલોજીકલ સાધનોનો ઉપયોગ કરવાની જરૂર છે. પ્રધાનમંત્રીએ કહ્યું હતું કે, આધુનિક વૈજ્ઞાનિક પદ્ધતિઓ અને પરંપરાગત કૃષિલક્ષી જાણકારીઓથી મહત્તમ ઉત્પાદકતા અને અન્ય લાંબા ગાળાના લાભો મળશે. કેટલાક રાજ્યોનું ઉદાહરણ ટાંકીને તેમણે જણાવ્યું હતું કે, ભારતમાં દરેક જિલ્લાની પોતાની “કૃષિ-ઓળખ” હોવી જોઈએ. તેમણે કહ્યું હતું કે, તેનાથી માર્કેટિંગ પ્રક્રિયાને વેગ મળી શકે છે અને ઔદ્યોગિક વસાહતોની જેમ કૃષિ વસાહતો વિકસાવવામાં મદદ મળી શકે છે. પ્રધાનમંત્રીએ વર્ષ 2022 સુધીમાં કૃષિ આવક બમણી કરવાના લક્ષ્યાંક વિશે વાત કરી હતી અને જણાવ્યું હતું કે, આ માટે કેટલાંક મુખ્ય ક્ષેત્રોમાં લક્ષિત અભિગમની જરૂર છે. તેમણે સંતોષ વ્યક્ત કરતા જણાવ્યું હતું કે, અગાઉની કૃષિ વીમા યોજનાઓની સરખામણીમાં પ્રધાનમંત્રી ફસલ બીમા યોજના ખેડૂતો વચ્ચે વધુને વધુ સ્વીકાર્ય બની રહી છે. તેમણે કહ્યું હતું કે, તેનાથી ખેડૂતોની જોખમ લેવાની ક્ષમતા વધારવામાં મદદ મળશે અને “પ્રયોગશાળાથી જમીન”સુધી નવીનતાની પ્રક્રિયા સુલભ બનશે. આ પ્રસંગે ડો. એમ. એસ. સ્વામિનાથને પ્રધાનમંત્રીનો આભાર માન્યો હતો અને તેમના વિઝનની પ્રશંસા કરી હતી. તેમણે ટેકનોલોજી અને સરકારી નીતિ વચ્ચે સાંમજસ્યના મહત્વ પર પણ ભાર મૂક્યો હતો.
પ્રધાનમંત્રીએ શ્રી નરસિંહભાઈ પટેલના નિધન પર શોક વ્યક્ત કર્યો

પ્રધાનમંત્રીએ સ્વાતંત્ર્ય સેનાની શ્રી નરસિંહભાઈ પટેલના નિધન પર ઊંડો શોક વ્યક્ત કર્યો છે અને સ્વાતંત્ર્ય સંગ્રામમાં તેમના યોગદાનને યાદ કર્યું છે. પ્રધાનમંત્રી શ્રીએ ટ્વીટ કર્યું: “"નવસારીના સ્વાતંત્ર્યસેનાની શ્રી નરસિંહભાઇ પટેલના અવસાનથી દુઃખ અનુભવું છું. દેશની આઝાદીની લડાઈમાં તેઓનું યોગદાન સદાય અવિસ્મરણીય રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના. ૐ શાંતિ: ||"
બાંગ્લાદેશના પ્રધાનમંત્રીની ભારતની સત્તાવાર મુલાકાત દરમિયાન બંને દેશો વચ્ચે આદાનપ્રદાન થયેલા સમજૂતી કરારો/સંધિઓની યાદી

ક્રમ એમઓયુ/સમજૂતી/સંધિનું નામ બાંગ્લાદેશનાં પ્રતિનિધિ ભારતનાં પ્રતિનિધિ 1. ચટ્ટોગ્રામ અને મોંગલા બંદરોનાં ઉપયોગ પર પ્રમાણીકરણ સંચાલન પ્રક્રિયા (એસઓપી) શ્રી સૈયદ મુઅજ્જમ અલી ભારતમાં બાંગ્લાદેશનાં હાઈ કમિશનર શ્રી ગોપાલ કૃષ્ણ સચિવ, જહાજ મંત્રાલય 2. ત્રિપુરામાં પીવાનાં પાણીનાં પુરવઠા માટે ફેની નદીમાંથી ભારત દ્વારા 1.82 ક્યુસેક પાણી લેવા માટે સમજૂતી કરાર શ્રી કબીર બિન અનવર સચિવ, પાણી પુરવઠા મંત્રાલય શ્રી ઉપેન્દ્ર પ્રસાદ સિંહ, સચિવ, પાણી પુરવઠા મંત્રાલય 3. ભારત સરકાર દ્વારા બાંગ્લાદેશનાં લાઇન ઓફ ક્રેડિટ (એલઓસી)માં વધારો લાગુ કરવા માટેની સમજૂતી મો. શહરયાર કાદર સિદ્દીકી, સંયુક્ત સચિવ, આર્થિક સંબંધ પ્રભાગસ, નાણાં મંત્રાલય શ્રીમતી રીવા ગાંગુલી દાસ બાંગ્લાદેશમાં ભારતનાં હાઈ કમિશનર 4. હૈદરાબાદ યુનિવર્સિટી અને ઢાકા યુનિવર્સિટી વચ્ચે સમજૂતી કરાર પ્રા. ડૉ. મોહમ્મદ અખ્તરુજમન કુલપતિ, ઢાંકા યુનિવર્સિટી શ્રીમતી રીવા ગાંગુલી દાસ બાંગ્લાદેશમાં ભારતનાં હાઈ કમિશનર 5. સાંસ્કૃતિક આદાન-પ્રદાન કાર્યક્રમનું નવીનીકરણ ડૉ. અબુ હેના મુસ્તફા કમાલ સચિવ, સાંસ્કૃતિક બાબતોનું મંત્રાલય શ્રીમતી રીવા ગાંગુલી દાસ બાંગ્લાદેશમાં ભારતનાં હાઈ કમિશનર 6. યુવા બાબતોમાં સહયોગ પર સમજૂતી કરાર મોહમ્મદ અખ્તર હુસૈન સચિવ, યુવા અને ખેલ મંત્રાલય શ્રીમતી રીવા ગાંગુલી દાસ બાંગ્લાદેશમાં ભારતનાં હાઈ કમિશનર 7. દરિયાકિનારા પર નજર રાખવાની વ્યવસ્થા પ્રદાન કરવા માટે સમજૂતી કરાર શ્રી મુસ્તફા કમાલુદ્દીન વરિષ્ઠ સચિવ, ગૃહ મંત્રાલય શ્રીમતી રીવા ગાંગુલી દાસ બાંગ્લાદેશમાં ભારતનાં હાઈ કમિશનર
ભારત અને ગામ્બિયા ગણરાજ્ય વચ્ચે કર્મચારીગણ વહીવટીતંત્ર સુધારવા અને શાસનના સુધારા અંગે સહીસિક્કા થનારા સમજૂતી પત્રને કેન્દ્રીય મંત્રીમંડળની મંજૂરી

ભારત સરકારના કાર્મિક, લોક ફરિયાદો અને પેન્શન્સ મંત્રાલયના વહીવટી સુધારા અને લોક ફરિયાદોના વિભાગ અને ગામ્બિયા ગણરાજ્યના રાષ્ટ્રપતિની કચેરી, જાહેર સેવા આયોગ વચ્ચે કર્મચારીગણ વહીવટીતંત્ર સુધારવા અને શાસનના સુધારા અંગે સમજૂતીપત્ર(એમઓયુ) પર સહીસિક્કાને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે. અસર: આ સમજૂતીપત્ર બંને દેશોના કર્મચારીગણના વહીવટીતંત્રને સમજવામાં મદદરૂપ થશે અને અમુક શ્રેષ્ઠ પદ્ધતિઓ અને પ્રક્રિયાઓની પ્રતિકૃતિ, અપનાવી અને સુધારીને શાસનની પ્રણાલિ સુધારવામાં સમર્થ રહેશે. નાણાકીય સૂચિતાર્થો: આ એમઓયુના અમલીકરણ સાથે જોડાયેલ પોતાના ખર્ચા માટે દરેક દેશ જવાબદાર રહેશે. એમઓયુ હેઠળ હાથ ધરવામાં આવનાર પ્રવૃત્તિઓ પર ખર્ચાની મૂળ રકમ આધારિત રહેશે. વિગતો: આ એમઓયુ હેઠળ સહકાર માટેના ક્ષેત્રોમાં નિમ્ન ક્ષેત્રોનો સમાવેશ રહેશે પણ એ પૂરતું મર્યાદિત રહેશે નહીં: એ) સરકારમાં દેખાવ વ્યવસ્થાપન પ્રણાલિ સુધારવી બી) ફાળો આપનારી પેન્શન યોજનાનું અમલીકરણ સી) સરકારમાં ઈ-ભરતી આ એમઓયુનો મુખ્ય હેતુ બંને દેશો વચ્ચે કર્મચારીગણ વહીવટીતંત્ર અને શાસન વ્યવથાના સુધારામાં દ્વિપક્ષી સહકાર મજબૂત કરવા અને એને ઉત્તેજન આપવાનો છે કેમ કે આ સમજૂતીપત્ર ભારત સરકારની એજન્સીઓ અને ગામ્બિયા ગણરાજ્યની એજન્સીઓ વચ્ચે મંત્રણા સુગમ બનાવશે. વધુમાં, સરકારમાં દેખાવ વ્યવસ્થાપન પ્રણાલિ સુધારવા, ફાળો આપનારી પેન્શન યોજનાના અમલીકરણ અને સરકારમાં ઈ-ભરતી જેવા ક્ષેત્રોમાં સહકારને ઉત્તેજન આપવા માટે ગામ્બિયા ભારત સાથે જોડાણ કરવા આતુર છે. ગામ્બિયા ગણરાજ્ય સાથેનો આ એમઓયુ બંને દેશો વચ્ચે કર્મચારીગણ વહીવટીતંત્ર સુધારવા અને શાસનના સુધારામાં સહકારને કાનૂની માળખું પૂરું પાડશે, જેથી કર્મચારીગણ વહીવટીતંત્ર અને શાસન સુધારાના ક્ષેત્રોમાં વહીવટી અનુભવો શીખીને, એની આપલે અને આદાનપ્રદાન કરીને હાલની શાસનની પદ્ધતિને સુધારી શકાય અને તે પ્રતિક્રિયા, જવાબદારી અને પારદર્શિતામાં ઉમેરો કરશે. પશ્ચાદભૂ: સમગ્ર દેશમાં સરકારી સેવાઓ આપવામાં આવશ્યક ઉપાયોનું લક્ષ્ય ભારત સરકારે હાથમાં લીધું છે અને ‘મિનિમમ ગવર્ન્મેન્ટ વિથ મેક્સિમમ ગવર્નન્સ’ના લક્ષ્ય સંદર્ભમાં પ્રસ્તુત છે એવા કર્મચારીગણ વહીવટીતંત્રને સુધારવા, શાસનના સુધારા પ્રતિ સરકારના પ્રયાસોને આગળ ધપાવવાનો હેતુ પણ ધરાવે છે.
પ્રધાનમંત્રીએ નીતિ આયોગ દ્વારા આયોજિત “ચેમ્પિયન્સ ઓફ ચેન્જ” પહેલમાં યુવાન ઉદ્યોગસાહસિકોને સંબોધન કર્યું

પ્રધાનમંત્રીએ આજે પ્રવાસી ભારતીય કેન્દ્રમાં નીતિ આયોગ દ્વારા આયોજિત પહેલ “ચેમ્પિયન્સ ઓફ ચેન્જ”માં યુવાન ઉદ્યોગસાહસિકો સાથે આદાનપ્રદાન કર્યું હતું. યુવાન ઉદ્યોગસાહસિકોના છ જૂથોએ પ્રધાનમંત્રી સમક્ષ આ પ્રકારની થીમ પર પ્રેઝન્ટેશન કર્યું હતું – સોફ્ટ પાવરઃ ઇન્ક્રેડિબલ ઇન્ડિયા 2.0; શિક્ષણ અને કૌશલ્ય વિકાસ; સ્વાસ્થ્ય અને પોષણ; સ્થાયી ભવિષ્ય માટે ઊર્જા; અને ડિજિટલ ઇન્ડિયા; વર્ષ 2022 સુધીમાં ન્યૂ ઇન્ડિયા. ઉદ્યોગસાહસિકોએ કરેલા પ્રેઝન્ટેશનમાં પ્રસ્તુત નવા વિચારો અને ઇન્નોવેશનની પ્રશંસા કરીને પ્રધાનમંત્રીએ જણાવ્યું હતું કે, અગાઉ સામાજિક પહેલોએ વિસ્તૃતપણે લોકોની જરૂરિયાતો પૂર્ણ કરી હતી અને તેનું નેતૃત્વ સમાજમાં પ્રસિદ્ધ લોકોએ કર્યું હતું. પ્રધાનમંત્રીએ “ચેમ્પિયન્સ ઓફ ચેન્જ”ને દેશ અને સમાજના લાભ માટે વિવિધતાસભર ક્ષમતાઓનો સમન્વય કરવાના પ્રયાસ સમાન ગણાવી હતી. પ્રધાનમંત્રીએ જણાવ્યું હતું કે, આ પહેલ આગળ વધશે અને શ્રેષ્ઠ સંભવિત રીતે સંસ્થાકીય સ્વરૂપ ધારણ કરશે. આજે ગ્રૂપે જે પ્રેઝન્ટેશન કર્યું એને કેન્દ્ર સરકારના સંબંધિત વિભાગો અને મંત્રીઓ સમક્ષ રજૂ કરી શકાશે. તેમણે પહ્મ પુરસ્કારોનું ઉદાહરણ આપ્યું હતું તથા સમાજના વાસ્તવિક અને ચૂપચાપ સારું કામ કરતા નાયકોને ઓળખવા પ્રક્રિયાને કેવી રીતે પરિવર્તિત કરી શકાય છે તેમ જણાવ્યું હતું. પ્રધાનમંત્રીએ જણાવ્યું હતું કે, કેન્દ્ર સરકારમાં વરિષ્ઠ અધિકારીઓની ટુકડી લોકોના જીવનની ગુણવત્તા વધારવા નવા વિકલ્પો અને માર્ગો અજમાવવા આતુર છે. તેમણે ઉદ્યોગસાહસિકોને તેમના સંબંધિત જૂથોમાં તેમના વિચારોને આગળ વધારવા પ્રોત્સાહન આપ્યું હતું. તેમણે કહ્યું હતું કે, જો તેઓ તેમાં સફળ થશે, તો તેઓ સુશાસનને મજબૂત કરવા લાંબા ગાળે વધારે પ્રદાન કરી શકે છે. પ્રધાનમંત્રીએ જણાવ્યું હતું કે, કેન્દ્ર સરકારે અનેક નાના ફેરફારો કર્યા છે, જેણે મહત્વપૂર્ણ પરિણામો આપ્યા છે. તેમણે કહ્યું હતું કે, દસ્તાવેજોની સ્વયંપ્રમાણિત કરવા મારફતે સામાન્ય નાગરિક પર વિશ્વાસ મૂકવો આ પ્રકારની એક પહેલ છે. તેમણે કેન્દ્ર સરકારમાં ગ્રૂપ સી અને ડીની જગ્યાઓ માટે ઇન્ટરવ્યૂ પ્રક્રિયા રદ કરવાનો પણ ઉલ્લેખ કર્યો હતો. શ્રી નરેન્દ્ર મોદીએ કહ્યું હતું કે, આજે દરેક જરૂરિયાત પૂર્ણ કરવા “એપ”નો જમાનો છે. તેમણે જણાવ્યું હતું કે, સુશાસનની કાયાપલટ કરવા ટેકનોલોજી અને નવીનતાને પ્રોત્સાહન આપવું જોઈએ. તેમણે કહ્યું હતું કે, ગ્રામીણ અર્થતંત્રને પ્રોત્સાહન આપવા વિકેન્દ્રીકૃત માળખા મહત્વપૂર્ણ છે. આ સંદર્ભમાં તેમણે કાયાપલટને આગળ વધારવા સ્ટાર્ટઅપ્સની ભૂમિકાનો ઉલ્લેખ કર્યો હતો. પ્રધાનમંત્રીએ સમાજમાં સારા શિક્ષકોના મહત્વ પર ભાર મૂક્યો હતો. તેમણે કહ્યું હતું કે, ટેકનોલોજી શિક્ષણની ગુણવત્તાને વધારવા પ્રદાન કરી શકે છે. પ્રધાનમંત્રીએ ઉદ્યોગસાહસિકોને તેમનાં કર્મચારીઓ વચ્ચે સરકારી સામાજિક કલ્યાણકારક યોજનાઓને પ્રોત્સાહન આપવા કામ કરવા પણ પ્રેરિત કર્યા હતા. તેમણે ભાર મૂક્યો હતો કે, કરોડો સામાન્ય નાગરિકોના પ્રયાસો મારફતે જ ન્યૂ ઇન્ડિયાનું સર્જન થઈ શકે છે. તેમણે આ પ્રયાસમાં ઉદ્યોગસાહસિકોને જોડાવા આમંત્રણ આપ્યું હતું. કેટલાક કેન્દ્રીય મંત્રીઓ, નીતિ આયોગના વાઇસ ચેરમેન શ્રી અરવિંદ પનગરિયા અને કેન્દ્ર સરકારના વરિષ્ઠ અધિકારીઓ આ પ્રસંગે હાજર રહ્યા હતા. કાર્યક્રમનું સંકલન નીતિ આયોગના સીઇઓ શ્રી અમિતાભ કાંતે કર્યું હતું.
પ્રધાનમંત્રીએ સેન્ટ પિટર્સબર્ગ ખાતેના દત્સન ગુંજેકોહોનેઈ બૌદ્ધ મંદિરના મુખ્ય પૂજારી જમ્પા દોનોર બુદા બાલજેહવિચ બડમેયેવને ઉર્ગા કગ્યુર અર્પણ કર્યા

પ્રધાનમંત્રી શ્રી નરેન્દ્ર મોદીએ સેન્ટ પિટર્સબર્ગ ખાતેના દત્સન ગુંજેકોહોનેઈ બૌદ્ધ મંદિરના મુખ્ય પૂજારી જમ્પા દોનોર બુદા બાલજેહવિચ બડમેયેવને ઉર્ગા કગ્યુરના 100થી વધુ વોલ્યુમ ભેટ આપ્યા હતા. તિબેટીયન કગ્યુરની ઉર્ગા એડિશન પ્રો. રઘુ વીરા ભારતમાં કેટલોગ સાથેનો 104 વોલ્યુમ્સનો સેટ લઈને આવ્યા ત્યાં સુધી એટલે કે 1955 સુધી સાવ જ અજાણી હતી. મંગોલિયાના ગણરાજ્યના પ્રધાનમંત્રી દ્વારા તેમને આપવામાં આવેલો આ દુર્લભ અને અદ્વીતીય ગ્રંથ છે. 1908થી 1920 દરમિયાન મોંગોલિયાના જિબકન્દમ્પાના ઉદાર સહયોગથી આ કગ્યુરની સુધારેલી આવૃત્તિ સંપાદિત કરીને કાષ્ટના બીબાથી મઢી લેવામાં આવી હતી. આ ગ્રંથોની ડર્ગી અને બે ચાઈનીઝ આવૃત્તિ (રગ્યા-પાર-મગ,યુઈસ)નો સમાવેશ કરીને તેને સુગ્રથિત કરવામાં આવી છે. તેમાં જૂના કેટલોગ હફાન-થાન-મા આધારિત તશલ-પા કગ્યુરની મૂળ બાબતો યથાવત રાખવામાં આવી છે. તેનું કદ 35
સ્માર્ટ ઈન્ડિયા હેકાથોન 2022ના ગ્રાન્ડ ફિનાલેમાં પીએમના ભાષણનો મૂળપાઠ

યુવા સાથીઓ, તમારા બધા સંશોધકોને મળી અને વાત કરીને મને ખરેખર આનંદ થયો. તમે આવા નવા વિષયોને સ્પર્શી રહ્યા છો, તમારા જેવા યુવાનો તમારા કામમાં જે નવીનતા લાવે છે, તમે જે આત્મવિશ્વાસથી તમારું કામ કરો છો, તે મારા જેવા ઘણા લોકો માટે કંઈક નવું કરવાની પ્રેરણા બની રહે છે. એક રીતે, તમે પ્રેરણાના સ્ત્રોત બનો છો, તેથી હું તમને ખૂબ ખૂબ અભિનંદન આપું છું. સ્માર્ટ ઈન્ડિયા હેકાથોન લોકભાગીદારીનું ઉત્તમ ઉદાહરણ બની ગયું છે. અને મિત્રો, આ વર્ષની સ્માર્ટ ઈન્ડિયા હેકાથોન ઘણી રીતે ખૂબ જ મહત્વપૂર્ણ છે. આજથી થોડા દિવસો પહેલા આપણે આઝાદીના 75 વર્ષ પૂર્ણ કર્યા છે. આઝાદીના 100 વર્ષ પછી આપણો દેશ કેવો હશે તે અંગે દેશ મોટા સંકલ્પો પર કામ કરી રહ્યો છે. આ સંકલ્પોની પરિપૂર્ણતા માટે, તમે એવા સંશોધકો છો કે જેઓ તેના 'જય અનુસંધાન' સૂત્રના ધ્વજવાહક છો. અમૃતકાળનો આ 25 વર્ષનો સમયગાળો તમારા માટે અભૂતપૂર્વ શક્યતાઓ લઈને આવ્યો છે. આ શક્યતાઓ અને આ ઠરાવો પણ તમારી કારકિર્દીની વૃદ્ધિ સાથે સીધો સંબંધ ધરાવે છે. આગામી 25 વર્ષમાં તમારા યુવાનોની સફળતા ભારતની સફળતા નક્કી કરશે. તેથી જ મને તમારા બધા પર ખૂબ વિશ્વાસ છે. ભારતને તમારા પર ગર્વ છે. તમારા બધાની નવીન માનસિકતા આવનારા 25 વર્ષમાં ભારતને ટોચ પર લઈ જશે. તમારા બધામાં મારી માન્યતા માટે નક્કર કારણો છે. સાથીઓ, આ વખતે 15મી ઓગસ્ટે મેં લાલ કિલ્લા પરથી કહ્યું છે કે આજે ભારતમાં કેટલો મોટો મહત્વાકાંક્ષી સમાજ વિકાસ કરી રહ્યો છે, તે વિસ્તરી રહ્યો છે. આ એસ્પિરેશનલ સોસાયટી આ અમૃતકાળમાં પ્રેરક બળની જેમ કામ કરશે. તેની અપેક્ષાઓ, તેની આશાએ, તેની સાથે જોડાયેલા પડકારો, તમારા માટે ઘણી નવી તકો લાવશે. સાથીઓ, તમે બધાએ તમારા શિક્ષણના પ્રારંભિક તબક્કામાં વાંચ્યું હશે કે હરિયાળી ક્રાંતિ 60-70ના દાયકામાં થઈ હતી. ભારતના ખેડૂતોએ તેમની ક્ષમતા દેખાડી અને આપણને ખોરાકની બાબતમાં આત્મનિર્ભર બનાવ્યા. પરંતુ તમે જોઈ રહ્યા છો કે છેલ્લા 7-8 વર્ષમાં દેશ એક પછી એક ક્રાંતિ કરીને ઝડપથી આગળ વધી રહ્યો છે. ભારતમાં આજે ઈન્ફ્રાસ્ટ્રક્ચર ક્રાંતિ થઈ છે. ભારતમાં આજે આરોગ્ય ક્ષેત્રે ક્રાંતિ થઈ રહી છે. ભારતમાં આજે ડિજિટલ ક્રાંતિ થઈ રહી છે. આજે ભારતમાં ટેકનોલોજી ક્રાંતિ થઈ રહી છે. ભારતમાં આજે ટેલેન્ટ ક્રાંતિ થઈ રહી છે. કૃષિ ક્ષેત્ર હોય, શિક્ષણ ક્ષેત્ર હોય, સંરક્ષણ ક્ષેત્ર હોય, આજે દેશનો ભાર દરેક ક્ષેત્રને આધુનિક બનાવવા પર છે. દરેક ક્ષેત્રને આત્મનિર્ભર બનાવવું. અને તેથી જ તમારા બધા યુવાનો માટે ભારતમાં દરરોજ નવી તકો ઊભી થઈ રહી છે. ડ્રોન ટેક્નોલોજી, ટેલિ-કન્સલ્ટેશન, ડિજિટલ સંસ્થાઓ, વર્ચ્યુઅલ સોલ્યુશન્સ, આ બધામાં તમારા માટે સેવાથી લઈને ઉત્પાદન સુધીની ઘણી સંભાવનાઓ છે. તમારા જેવા યુવાનો કૃષિ અને આરોગ્ય ક્ષેત્રમાં ડ્રોન ટેકનોલોજીના ઉપયોગને પ્રોત્સાહન આપવા માટે નવીન ઉકેલો પર કામ કરી શકે છે. આપણે આપણા સિંચાઈના સાધનો, સિંચાઈ નેટવર્કને કેવી રીતે સ્માર્ટ બનાવી શકીએ તેમાં પણ ઘણી સંભાવનાઓ છે. સાથીઓ, આજે દેશના દરેક ગામમાં ઓપ્ટિકલ ફાઈબર નાખવાનું કામ તેજ ગતિએ ચાલી રહ્યું છે. તમે એ પણ જોયું હશે કે હવે ભારતમાં 5
પ્રધાનમંત્રીએ રાષ્ટ્રીય ગ્રામિણ સ્વરાજ અભિયાનનો પ્રારંભ કરાવ્યો; આદિજાતિઓના સમગ્રતયા વિકાસ માટે એક રોડમેપનું અનાવરણ કર્યું

પ્રધાનમંત્રી નરેન્દ્ર મોદીએ આજે મધ્ય પ્રદેશમાં મંડલા ખાતે એક જાહેર સભામાં રાષ્ટ્રીય ગ્રામિણ સ્વરાજ અભિયાનનો પ્રારંભ કરાવ્યો. તેમણે આગામી પાંચ વર્ષ માટે આદિજાતિઓના વિકાસ માટેના એક રોડમેપનું પણ અનાવરણ કર્યું. તેમણે મંડલા જીલ્લામાં માંનેરી ખાતે ઇન્ડિયન ઓઈલ કોર્પોરેશનના એક એલપીજી બોટલિંગ પ્લાન્ટનો શિલાન્યાસ પણ કરાવ્યો. તેમણે એક સ્થાનિક સરકારી ડિરેક્ટરીને પણ ખુલ્લી મૂકી. પ્રધાનમંત્રીએ ગામડાના એવા સરપંચોને પુરસ્કૃત કર્યા કે જેમણે 100 ટકા ધુમાડારહિત રસોડાઓ, મિશન ઇન્દ્રધનુષ અંતર્ગત 100 ટકા રસીકરણ અને સૌભાગ્ય યોજના હેઠળ 100 ટકા વિદ્યુતીકરણના લક્ષ્યને પ્રાપ્ત કર્યું હોય. મંડલાથી સમગ્ર દેશમાં રહેલા પંચાયતી રાજના પ્રતિનિધિઓને સંબોધન કરતા પ્રધાનમંત્રીએ મહાત્મા ગાંધીની રાષ્ટ્રોદય માટે ગ્રામોદય અને ગ્રામ સ્વરાજની હાકલને યાદ કરી. તેમણે કહ્યું કે રાષ્ટ્રીય પંચાયતી રાજ દિવસ નિમિત્તે મધ્ય પ્રદેશમાં આવીને તેમને અત્યંત ખુશીનો અનુભવ થઇ રહ્યો છે. તેમણે ઉમેર્યું કે મહાત્મા ગાંધીએ હંમેશા ગામડાઓના મહત્વને દર્શાવ્યું હતું અને તેઓ ગ્રામ સ્વરાજ અંગે બોલ્યા હતા. તેમણે દરેક વ્યક્તિને આપણા ગામડાઓની સેવા કરવાની પ્રતિબદ્ધતાની ખાતરી કરવા હાકલ કરી. પ્રધાનમંત્રીએ જણાવ્યું કે ગ્રામ્ય વિકાસ અંગે જ્યારે બોલતા હોઈએ ત્યારે બજેટ એ ખુબ જ જરૂરી છે. પરંતુ, તેમણે ઉમેર્યું, કે છેલ્લા કેટલાક વર્ષોમાં સમયના પ્રવાહમાં થોડો બદલાવ આવ્યો છે. તેમણે કહ્યું કે હવે લોકો એ વિષે વાત કરી રહ્યા છે કે કોઈ એક પ્રોજેક્ટ માટે ફાળવવામાં આવેલ નાણાનો યોગ્ય ઉપયોગ કરવામાં આવે અને સાથે સાથે સમયસર અને પારદર્શકતા વડે તેનો ઉપયોગ થાય. તેમણે લોકોને તેમના બાળકોના શિક્ષણ ઉપર ધ્યાન કેન્દ્રિત કરવા વિનંતી કરી અને ઉમેર્યું કે તે બાળકના ભવિષ્ય માટે ખુબ જરૂરી છે. પ્રધાનમંત્રીએ કૃષિ ક્ષેત્રમાં આત્મનિર્ભર થવા માટે થઇ રહેલા પ્રયાસોને પણ ભારપૂર્વક દર્શાવ્યા. તેમણે પંચાયત પ્રતિનિધિઓને જળ વ્યવસ્થાપન પ્રત્યે ધ્યાન દોરવા વિનંતી કરી અને એ બાબતની ખાતરી કરવા જણાવ્યું કે પાણીના એક એક ટીપાની બચત થાય. શ્રી નરેન્દ્ર મોદીએ નાણાકીય સમાવેશન માટે જન ધન યોજના, આદિજાતિ સમુદાયના સશક્તિકરણ માટે વન ધન યોજના અને ખેડૂતોને વધુ આત્મનિર્ભર બનાવવા માટે અને સાથે સાથે કચરામાંથી ઊર્જા ઉત્પન્ન કરવા માટે ગોબર ધન યોજનાના મહત્વ વિષે જણાવ્યું. તેમણે જણાવ્યું કે ગામડાઓનું પરિવર્તન એ દેશના પરિવર્તનની ખાતરી આપશે. પ્રધાનમંત્રીએ એમ પણ જણાવ્યું કે કેન્દ્ર સરકાર દ્વારા તાજેતરમાં લેવામાં આવેલા પગલાઓ મહિલાઓની સુરક્ષા માટે લાભદાયી સાબિત થશે.
પ્રધાનમંત્રીએ ભૂપેન્દ્ર પટેલને ગુજરાતના મુખ્યમંત્રી તરીકે શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી ભૂપેન્દ્ર પટેલને ગુજરાતના મુખ્યમંત્રી તરીકે શપથ લેવા બદલ અભિનંદન પાઠવ્યા છે. તેમણે વિજય રૂપાણી જીની પ્રશંસા પણ કરી અને કહ્યું કે મુખ્યમંત્રી તરીકે તેમના પાંચ વર્ષ દરમિયાન વિજય રૂપાણી જીએ ઘણા લોકોને અનુકુળ પગલાં લીધા છે. તેમણે સમાજના તમામ વર્ગો માટે અથાક મહેનત કરી હતી. શ્રેણીબદ્ધ ટ્વિટમાં પ્રધાનમંત્રીએ કહ્યું; "ભૂપેન્દ્રભાઈને ગુજરાતના મુખ્યમંત્રી તરીકે શપથ લેવા બદલ અભિનંદન. હું તેમને વર્ષોથી ઓળખું છું અને તેમનું અનુકરણીય કાર્ય જોયું છે, પછી તે ભાજપ સંગઠન હોય કે નાગરિક વહીવટ અને સમુદાય સેવા. તેઓ ચોક્કસપણે ગુજરાતના વિકાસના માર્ગને સમૃદ્ધ બનાવશે. @
પ્રધાનમંત્રીએ સ્વચ્છતા હી સેવા માટે પ્રસિદ્ધ વ્યક્તિઓ અને જૂથોના પ્રદાનની પ્રશંસા કરી

પ્રધાનમંત્રી શ્રી નરેન્દ્ર મોદીએ “સ્વચ્છતા હી સેવા” અભિયાનમાં પ્રદાન કરનારી પ્રસિદ્ધ વ્યક્તિઓ અને જૂથોની પ્રશંસા કરી હતી. રાષ્ટ્રવ્યાપી સફાઈ અભિયાન “સ્વચ્છતા હી સેવા” 15 સપ્ટેમ્બરથી શરૂ થયું હતું અને બીજી ઓક્ટોબરના રોજ ગાંધી જયંતીના દિવસે પૂર્ણ થયું હતું. ગાંધી જયંતીને સ્વચ્છ ભારત દિવસ તરીકે પણ ઉજવવામાં આવે છે. પ્રધાનમંત્રીએ એક પછી એક ટ્વીટ કરીને શ્રી અનુપમ ખેર, શ્રી મોહનલાલ, શ્રીમતી ચંદા કોચ્ચર, ઇન્ડિયા ટૂડે ગ્રૂપ, ઇન્ડિયા ટીવી ન્યૂઝ, સાધુગુરુ જગ્ગી વાસુદેવ, ભારતીય ક્રિકેટ ટીમ, શ્રી રાજીવ ચંદ્રશેખરન, ડેટ્ટોલ ઇન્ડિયા અને એનડીટીવીના સ્વચ્છ ભારત અભિયાનમાં પ્રદાન કરવા માટેના પ્રયાસોને બિરદાવ્યા હતા. પ્રધાનમંત્રીએ ટ્વીટ કરીને જણાવ્યું હતું કે, “પ્રશંસનીય પ્રદાન, અનુપમજી. પ્રસિદ્ધ અભિનેતા મોહનલાલ @
સેબી અને એફએસસી વચ્ચેના સમજૂતિ કરારને કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટે સિક્યોરિટીઝ એક્સચેન્જ બોર્ડ ઓફ ઈન્ડિયા (સેબી) અને ફાયનાન્સિયલ સર્વિસીસ કમિશન (એફએસસી), જીબ્રાલ્ટર વચ્ચે પરસ્પર સહયોગ અને ટેકનિકલ સહાય માટે થયેલા સમજૂતિ કરારને મંજૂરી આપી છે. આ સમજૂતિ કરારથી બે નિયંત્રકો વચ્ચે આર્થિક કડીઓનો વિકાસ અને સહયોગને વધુ પ્રોત્સાહન મળવાની સંભાવના છે અને સમજૂતિના કરારનો ઉદ્દેશ બંને દેશોમાં સિક્યોરિટીઝ માર્કેટસનો અસરકારક વિકાસ થાય તેવી સ્થિતિનું નિર્માણ કરવાનો છે. આ કરારથી હસ્તાક્ષર કરનાર બંને દેશો વચ્ચે માહિતીના આદાન-પ્રદાનનું માળખુ મજબૂત બનશે. તેનાથી સેબી અને એફએસસી, જીબ્રાલ્ટરની વિદેશી પરસ્પર સહયોગ અને નિયંત્રણકારી પ્રવૃત્તિઓમાં મૂલ્ય વૃધ્ધિ થશે.
પ્રધાનમંત્રી શ્રીએ ઉત્તર પ્રદેશના અયોધ્યામાં ભગવાન શ્રી રામલલા વિરાજમાનના દર્શન કર્યા અને પૂજા કરી

દીપાવલીની પૂર્વ સંધ્યાએ, પ્રધાનમંત્રી શ્રી નરેન્દ્ર મોદીએ આજે ઉત્તર પ્રદેશમાં અયોધ્યાની મુલાકાત લીધી હતી અને આજે ભગવાન શ્રી રામલલા વિરાજમાનના દર્શન અને પૂજા કરી હતી. પ્રધાનમંત્રીએ શ્રી રામ જન્મભૂમિ તીર્થ ક્ષેત્રના સ્થળનું નિરીક્ષણ કર્યું. તેમણે મંદિરના સ્થળે શ્રમજીવીઓ સહિત પવિત્ર પ્રોજેક્ટ સાથે સંકળાયેલા લોકો સાથે પણ વાતચીત કરી હતી.